
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


14 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2386 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση προσωρινών κυκλοφορικών ρυθμίσεων 
σύμφωνα με την υπ'αριθ. 40/2017 απόφαση Δη¬ 
μοτικού Συμβουλίου του Δήμου Δέλτα στα πλαί¬ 
σια του έργου: «Επέκταση δικτύου οπτικών ινών 
^ΥΤΑ, όρια του Δήμου Δέλτα». 

2 

Διαπίστωση ανάγκης για υπερωριακή απασχό¬ 
ληση για το Β' εξάμηνο οικονομικού έτους 2017 
υπαλλήλων της Διεύθυνσης Τεχνικών Έργων της 
Περιφερειακής Ενότητας Λάρισας. 

3 

Διαπίστωση Ανάγκης για υπερωριακή απασχό¬ 
ληση, καθιέρωση με αμοιβή υπερωριακής ερ¬ 
γασίας κατά τις απογευματινές ώρες και κατά τις 
νυχτερινές ώρες των εργάσιμων, και Κυριακές και 
εξαιρέσιμες ημέρες για το Β' Εξάμηνο του έτους 
2017 για το προσωπικό του Τμήματος Περιβάλ¬ 
λοντος και Υδροοικονομίας Π.Ε. Λάρισας της 
Δ/νσης Περιβάλλοντος και Χωρικού Σχεδιασμού 
Περιφέρειας Θεσσαλίας. 

4 

Καθιέρωση υπερωριακής απογευματινής εργασί¬ 
ας σε υπαλλήλουςτου Δήμου Μακρακώμηςγιατο 
Β' εξάμηνο του έτους 2017. 

5 

Καθιέρωση υπερωριακής απασχόλησης Διοικητι¬ 
κών Υπαλλήλων Ι.Δ.Α.Χ. της Εταιρείας Προστασί¬ 
ας Ανηλίκων Πειραιά για το διάστημα από Ιούλιο 
εώς Δεκέμβριο 2017. 


ΑΠΟΦΑΣΕΙΣ 

Αριθμ. 4159 _ (1) 

Έγκριση προσωρινών κυκλοφορικών ρυθμίσεων 
σύμφωνα με την υπ * 1 2 3 4 5 αριθ. 40/2017 απόφαση Δη¬ 
μοτικού Συμβουλίου του Δήμου Δέλτα στα πλαί¬ 
σια του έργου: «Επέκταση δικτύου οπτικών ινών 
ΘΥΤΑ, όρια του Δήμου Δέλτα». 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ 107/τ.Α7 
30.05.1997) «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων γιατηΤοπική Αυτοδιοίκηση 
και άλλες διατάξεις». 

3. Το ν. 3852/2010 (ΦΕΚ 87/τ.Α'/7.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/τ.Α727-12-2010) «Οργα¬ 
νισμός Αποκεντρωμένης Διοίκησης Μακεδονίας - Θρά¬ 
κης». 

5. Το άρθρο 52 του ν. 2696/1999 (ΦΕΚ 57/τ.Α723.03.1999) 
που αφορά στην κύρωση του Κώδικα Οδικής Κυκλο¬ 
φορίας, (ΚΟΚ), όπως τροποποιήθηκε με το άρθρο 46 
του ν. 3542/2007 (ΦΕΚ 50/τ.Α72.03.2007) «Τροποποι- 

ήσεις διατάξεων του ΚΟΚ» και αντικαταστάθηκε με το 
άρθρο 48 του ν. 4313/2014. 

ό.Τουπ' αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Τηνυπ' αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ' αριθ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α’ και β' βαθμού περί 
κυκλοφοριακών ρυθμίσεων». 

9. Τις διατάξεις των άρθρων 28 και 28Α του ν. 4325/2015 
(ΦΕΚ 47/τ.Α'/11 -5-2015) καθώς και την υπ’ αριθμ. πρωτ. 
14138/15-5-2017 απόφαση Υπουργού Εσωτερικών 
(ΦΕΚ 250/τ.Υ.Ο.Δ.Δ/26-5-2017 - ΑΔΑ: ΩΩ09465ΧΘ7- 
ΗΜΞ) για τον διορισμό Συντονιστή. 

10. Την υπ' αριθμ. 35748/30-5-2017 (ΦΕΚ 1971/τ.Β / 
7-6-2017) απόφαση του Συντονιστή της Αποκεντρω¬ 
μένης Διοίκησης Μακεδονίας - Θράκης για την ανάθε¬ 
ση άσκησης αρμοδιοτήτων σε οργανικές μονάδες της 
ΑΔΜ.-Θ και την παροχή εξουσιοδότησης υπογραφής 
πράξεων και εγγράφων «Με εντολή Συντονιστή» στους 
Προϊσταμένους των οργανικών μονάδων της. 

11. Το με αρ. πρωτ. 18096/31-3-2017 (αρ. πρωτ. ΔΙΠΕ- 
ΧΩΣ 2532/12-4-2017) έγγραφο της Δ/νσης Διοίκησης 
της Απ.Δ.Μ/Θ, με το οποίο μας διαβιβάζει την ΑΔΣ του 
θέματος και μας ενημερώνει για το νομότυπο της δια¬ 
δικασίας έκδοσής της. 

12. Την Τεχνική έκθεση του έργου του θέματος με τα 
σχετικά σχέδια εργοταξιακής σήμανσης 1 (Στάδια 1 έως 
3) και 2 (Στάδια 4 έως 6), που συνοδεύουν και αποτελούν 
αναπόσπαστο κομμάτι της ΑΔΣ του θέματος ελεγμένα, 
και θεωρημένα από τη Δ/νση Τεχνικών Υπηρεσιών του 
Δήμου Δέλτα τα οποία στάλθηκαν στην υπηρεσία μας 
από τη Δ/νση Διοίκησης της Απ.Δ.Μ/Θ, μετά το με αρ. 
πρωτ. 2531/2-5-2017 έγγραφό μας. 

13. Την με αρ. πρωτ. 2841/6-3-2017 σύμφωνη γνώμη 
του Οργανισμού Αστικών Συγκοινωνιών Θεσσαλονίκης 
ΟΑΣΘ για τις προσωρινές κυκλοφοριακές ρυθμίσεις του 
θέματος. 

14. Το με αρ. πρωτ. ΘΥΤΑ/ΕΞΕ/49116/15-6-2017 (αρ. 
πρωτ. ΔΙΠΕΧΩΣ 4159/19-6-2017) έγγραφο της ΈΥΤΑ Ελ¬ 
λάς Τηλεπικοινωνιακή Α.Ε. 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίησή τους, να 
εκτελεστούν απρόσκοπτα και με ασφάλεια οι εργασίες 
του υπόψη έργου, αποφασίζουμε: 

Την έγκριση των προσωρινών μέτρων ρύθμισης της 
κυκλοφορίας σύμφωνα με την 40/15-02-2017 Α.Δ.Σ. του 
Δήμου Δέλτα στις οδούς Ανατολικής Θράκης και Μενε¬ 
λάου στον οικισμό του Καλοχωρίου του Δήμου Δέλτα, 


στα πλαίσια υλοποίησης του έργου: «Επέκταση δικτύου 
οπτικών ινών ΈΥΤΑ, όρια του Δήμου Δέλτα» και συγκε¬ 
κριμένα: 

• Στένωση της οδού Ανατολικής Θράκης, στο τμήμα 
της από την Επ. οδό Θεσσαλονίκης - Καλοχωρίου, έως 
την οδό Μενελάου, κατ' εφαρμογή της περ. 3.1.1 των 
Προδιαγραφών - Οδηγιών Σήμανσης Εκτελούμενων Έρ¬ 
γων (ΦΕΚ 905/τ.Β720.05.2011). 

■ Εναλλάξ κυκλοφορία δύο κατευθύνσεων επί της 
Ανατολικής Θράκης στο ύψος της οδού Μενελάου, 
κατ' εφαρμογή της περ. 3.1.2 των Προδιαγραφών - 
Οδηγιών Σήμανσης Εκτελούμενων Έργων (ΦΕΚ 905/ 
τ.Β/20.05.2011). 

• Αποκλεισμός της οδού Μενελάου, από την οδό Αν. 
Θράκης έως την Επ. οδό Θεσσαλονίκης -Καλοχωρίου 
κατ' εφαρμογή της περ. 3.1.4 των Προδιαγραφών - Οδη¬ 
γιών Σήμανσης Εκτελούμενων Έργων (ΦΕΚ 905/τ.Β7 
20.05.2011). 

Οι προσωρινές κυκλοφοριακές ρυθμίσειςτου θέματος 
περιγράφονται αναλυτικά στην Τεχνική έκθεση του έρ¬ 
γου του θέματος και απεικονίζονται στα σχετικά σχέδια 
εργοταξιακής σήμανσης «1» (Στάδια 1 έως 3) και «2» 
(Στάδια 4 έως 6), που συνοδεύουν την ΑΔΣ του θέμα¬ 
τος και διατηρούνται στο Αρχείο της Αποκεντρωμένης 
Διοίκησης Μακεδονίας-Θράκης (ΔΙΠΕΧΩΣ) και στο αρ¬ 
χείο του Δήμου Δέλτα (Διεύθυνση Τεχνικών Υπηρεσιών). 

Οι προσωρινές κυκλοφοριακές ρυθμίσεις που εγκρί- 
νονται με την παρούσα ισχύουν για τρεις (3) μέρες από 
την έναρξη τους και εφαρμόζονται με την τοποθέτηση 
των οικείων πινακίδων σήμανσης, των σηματοδοτών 
ή των διαγραμμίσεων στο οδόστρωμα. Η σήμανση θα 
τοποθετείται κατά τη διάρκεια των εργασιών και θα απο- 
σύρεται με το πέρας τους ανά ημέρα, οπότε η οδός θα 
αποδίδεται πλήρως στην κυκλοφορία. 

Η εν λόγω έγκριση χορηγείται με τις εξής προϋποθέ¬ 
σεις: 

1. Η εφαρμογή των προσωρινών κυκλοφοριακών ρυθ¬ 
μίσεων του θέματος οφείλει να είναι σύμφωνη με τις Π ρο- 
διαγραφέςτων Οδηγιών Σήμανσης Εκτελούμενων Έργων 
(ΟΜΟΕ - ΣΕΕΟ) της υπ' αριθμ. ΔΜΕΟ/Ο/613/16.02.2011 
απόφασης Υφυπουργού Υποδομών, Μεταφορών και Δι¬ 
κτύων (ΦΕΚ 905/τ.Β720.05.2011). 

2. Πριν την έναρξη των εργασιών θα πρέπει να γίνει 
ενημέρωση των επιχειρήσεων που επηρεάζονται από τις 
κυκλοφοριακές ρυθμίσεις του θέματος, ενώ θα πρέπει 
να ληφθεί ιδιαίτερη μέριμνα για ασφαλή πρόσβαση στις 
παρόδιες ιδιοκτησίες. 

3. Μέχρι την ολοκλήρωση των εργασιών και την 
αποκατάσταση του οδοστρώματος, να επικαλυφθεί η 
διανοιχθείσα τομή με κατάλληλο υλικό ώστε να μη δη- 
μιουργούνται προβλήματα στην ασφαλή κυκλοφορία 
των οχημάτων. 

4. Θα πρέπει να εξασφαλίζεται η ασφαλής πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 

5. Να ληφθεί ιδιαίτερη μέριμνα ώστε να εξασφαλιστεί 
η ασφαλής διέλευση των πεζών σε όλο το μήκος της 
ζώνης των έργων. 

6. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

7. Κατά την εφαρμογή των προτεινόμενων κυκλοφο- 
ριακών ρυθμίσεων να ληφθούν υπόψη τα αναφερόμενα 
στο 13° σχ. έγγραφο του ΟΑΣΘ. 

8. Σε κάθε περίπτωση θα πρέπει να εξασφαλίζεται η τα¬ 
χεία και ασφαλής διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά, αστυνομίας). 

9. Η απόφαση αυτή δεν υποκαθιστά απαιτούμενες 
άλλες άδειες ή εγκρίσεις. 

10.0 κύριος και ο ανάδοχος του έργου είναι αρμόδιοι 
για την υλοποίηση του εν λόγω θέματος. 

Οι αρχές στις οποίες κοινοποιείται η παρούσα Απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτών τους. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112/τ.Α7 
13-7-2010). 

Η απόφαση αυτή τίθεται σε ισχύ από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουνίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. ΟΙΚ. 4018 (2) 

Διαπίστωση ανάγκης για υπερωριακή απασχό¬ 
ληση για το Β' εξάμηνο οικονομικού έτους 2017 
υπαλλήλων της Διεύθυνσης Τεχνικών Έργων της 
Περιφερειακής Ενότητας Λάρισας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις των άρθρων 282,283 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις των άρθρων 12 παρ. 10 και 15 παρ. 18 
εδ. 2 του ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

3. Τις διατάξεις του ν. 3833/2010 (ΦΕΚ40/τ.Α715.3.2010). 

4. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση 
κ.λπ.». 

5. Τις διατάξεις του π.δ. 129/2010 (ΦΕΚ 222/τ.Α7 
27.12.2010) Οργανισμός της Περιφέρειας Θεσσαλίας. 

6. Τις διατάξεις του άρθ. 20 ν. 4354/2015 «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/τ.Α716-12-2015). 

7. Το αριθμ. 3179/35220/9-3-2016 αριθμός ΦΕΚ 754/ 
τ.Β /21 -3-2016 περί υπερωριακής απασχόλησης. 


8. Το αριθμ. ΦΕΚ 4322/τ.Β /30-12-2016 διορθωτική 
περί υπερωριακής απασχόλησης. 

9. Τις έκτακτες και αυξημένες υπηρεσιακές ανάγκες της 
ΔιεύθυνσηςΤεχνικών Έργων της Περιφερειακής Ενότη¬ 
τας Λάρισας - Περιφέρεια Θεσσαλίας από χιονοπτώσεις, 
πλημμύρες, πυρκαγιές κ.λπ., για την αντιμετώπιση των 
οποίων θα απασχοληθεί το προσωπικό της ανωτέρω 
Διεύθυνσης πέραν του κανονικού ωραρίου εργασίας 
τους. Ειδικά για τις περιπτώσεις αποκαταστάσεων από 
θεομηνίες όπως χιονοπτώσεις πλημμύρες κ.λπ. ο Μηχα¬ 
νικός εξοπλισμός με ικανό αριθμό μηχανημάτων έργων 
και τους αντίστοιχους χειριστές εργάζεται πέραν του 
κανονικού ωραρίου. 

10. Το γεγονός ότι για την υπερωριακή απασχόληση 
έχουν προβλεφθεί σχετικές πιστώσεις στον προϋπολο¬ 
γισμό οικονομικού έτους 2017. 

11. Η με αριθμό 1484/2016 πρακτικό 42ο/28-12-2016 
θέμα 117 περί έγκρισης διάθεσης πίστωσης για υπε¬ 
ρωρίες από την οικονομική επιτροπή της περιφέρειας 
Θεσσαλίας. 

12. Η αριθμ. Πρωτ. 3026/19-6-2017 ΑΔΑ Ω5ΡΖ7ΛΡ- 
ΞΛΥ αριθμός απόφασης 1524 - ΚΑΕ 01.073.0511.01 
και 01.073.0512.01 αριθμός καταχώρησης 1524, με ΑΑ 
βεβαίωσης 1588, δέσμευσης ποσού 12.000,00 από την 
Διεύθυνση Οικονομικών Υπηρεσιών της Περιφέρειας 
Θεσσαλίας. 

13. Το γεγονός ότι κατά το Β' εξάμηνο του 2017 από το 
προσωπικό που υπηρετεί στη Δ/νση Διεύθυνση Τεχνικών 
Έργων σαράντα τέσσερις (44) υπάλληλοι απαιτείται να 
εργάζονται υπερωριακά για κάλυψη επειγουσών υπη¬ 
ρεσιακών αναγκών ως εξής: 

■ κωδικός 0511 (υπερωριακή απασχόληση κατά τις 
απογευματινές ώρες): συνολικό ποσό: 35.000,00 € (= 
16.000,00 € + 19.000,00 €) που αναλύεται ως εξής: 

• 16.000,00 € για 20 υπαλλήλους του Μηχανικού Εξο¬ 
πλισμού και 

■ 19.000,00 € για 24 υπαλλήλους της Διεύθυνσης Τε¬ 
χνικών Έργων ΠΕ Λάρισας.Τα ανωτέρω ποσά αφορούν 
την πληρωμή της δαπάνης υπερωριακής απασχόλησης 
κατά τις απογευματινές ώρες) για κάλυψη επειγουσών 
υπηρεσιακών αναγκών, πέντε (5) ημέρεςτην εβδομάδα, 
ήτοι κατά μήνα μέχρι είκοσι (20) ώρες ο καθένας. 

■ κωδικός 0512 (υπερωριακή απασχόληση κατά τις 
νυχτερινές ώρες, Κυριακές και Εξαιρέσιμες ημέρες): συ¬ 
νολικό ποσό: 15.000,00 € (= 14.000,00 € + 1.000,00 €) 
που αναλύεται ως εξής: 

• 14.000,00 € για 20 υπαλλήλους του Μηχανικού Εξο¬ 
πλισμού και 

• 1.000,00 € για 5 υπαλλήλους της ΔιεύθυνσηςΤεχνικών 
Έργων ΠΕ Λάρισας. 

Τα ανωτέρω ποσά αφορούν την πληρωμή της δαπά¬ 
νης υπερωριακής απασχόλησης για κάλυψη επειγουσών 
υπηρεσιακών αναγκών, πέντε (5) εργάσιμες ημέρεςτην 
εβδομάδα από την 22α μέχρι την 6η πρωινή και για κά¬ 
λυψη επειγουσών υπηρεσιακών αναγκών τις Κυριακές 
- εξαιρέσιμες όλο το εικοσιτετράωρο, ήτοι κατά μήνα 
μέχρι δέκα έξι (16) ώρες ο καθένας, αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση σαράντα τέσσερις (44) υπαλλήλων της Διεύ- 

θυνσης Τεχνικών Έργων ΠΕ Λάρισας της Περιφέρειας 
Θεσσαλίας για το Β' εξάμηνο οικ. έτους 2017, λόγω κά¬ 
λυψης των αυξημένων υπηρεσιακών αναγκών. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργασίμων ημερών για το 
Β’ εξάμηνο 2017, συνολικά για σαράντα τέσσερις (44) 
υπαλλήλους της ΔιεύθυνσηςΤεχνικών Έργων ΠΕ Λάρισας 
Περιφέρειας Θεσσαλίας. Οι ώρες της υπερωριακής εργα¬ 
σίας δεν θα υπερβαίνουν τις 20 ανά υπάλληλο το μήνα. 

Γ) Καθιερώνουμε με αμοιβή υπερωριακή εργασία κατά 
τις βραδινές ώρεςτων εργασίμων ημερών καθώς και τις 
Κυριακές και εξαιρέσιμες για το Β’ εξάμηνο 2017, συνο¬ 
λικά για είκοσι πέντε (25) υπαλλήλους της Διεύθυνσης 
Τεχνικών Έργων ΠΕ Λάρισας Περιφέρειας Θεσσαλίας. Οι 
ώρες της υπερωριακής εργασίας δεν θα υπερβαίνουν τις 
16 ανά υπάλληλο το μήνα ξεχωριστά για τις βραδινές, 
Κυριακές και εξαιρέσιμες. 

Η κατανομή των ωρών στους απασχολούμενους 
υπαλλήλους θα γίνει με απόφαση μας, ανάλογα με τις 
εκάστοτε παρουσιαζόμενες ανάγκες και το ύψος των 
εγγεγραμμένων σχετικών πιστώσεων στον προϋπολο¬ 
γισμό του έτους 2017. 

Η δαπάνη, η οποία ανέρχεται στο ποσό των 12.000,00 € 
με ΑΔΑ Ω5ΡΖ7ΛΡ-ΞΛΥ αριθμός απόφασης 1524 - ΚΑΕ 
01.073.0511.01 και 01.073.0512.01 αριθμός καταχώρη- 
σης 1524, με ΛΑ βεβαίωσης 1588, δέσμευσης ποσού 
12.000,00 από την Διεύθυνση Οικονομικών Υπηρεσιών 
της Περιφέρειας Θεσσαλίας. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής απασχόλησης ορί¬ 
ζεται ο Διευθυντής της Διεύθυνσης τεχνικών Έργων Π Έ. 
Λάρισαςτης Περιφέρειας Θεσσαλίας και ο Περιφερειάρ¬ 
χης Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Ιουνίου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. 4604 _ (3) 

Διαπίστωση Ανάγκης για υπερωριακή απασχόλη¬ 
ση, καθιέρωση με αμοιβή υπερωριακής εργασί¬ 
ας κατά τις απογευματινές ώρες και κατά τις νυ¬ 
χτερινές ώρες των εργάσιμων, και Κυριακές και 
εξαιρέσιμες ημέρες για το Β’ Εξάμηνο του έτους 
2017 για το προσωπικό του Τμήματος Περιβάλ¬ 
λοντος και Υδροοικονομίας Π.Ε. Λάρισας της 
Δ/νσης Περιβάλλοντος και Χωρικού Σχεδιασμού 
Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξειςτων άρθρων 282,283 του ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 


2. Τις διατάξεις των άρθρων 12 παρ. 10 και 15 παρ. 18 
εδ. 2 του ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

3. Τ ις διατάξεις του άρθρου 16 του ν. 3205/2003, σύμ¬ 
φωνα με τις οποίες επιτρέπεται η καθιέρωση εργασίας 
με αμοιβή πέρα από τις ώρες υποχρεωτικής απασχόλη¬ 
σης των υπαλλήλων του Δημοσίου, των Ν.Π.Δ.Δ. και των 
Ο.Τ.Α. μόνο για την αντιμετώπιση εποχιακών, έκτακτων 
και επειγουσών υπηρεσιακών αναγκών. 

4. Τις διατάξεις του ν. 3833/2010 (Φ.Ε.Κ. 40/τ.Α - / 
15-3-2010). 

5. Την 2/72757/0022/31-12-2003 εγκύκλιο του Γ.Λ.Κ. 

6. Τις διατάξεις του άρθρου 25 παρ. 7 του ν. 2738/1999 
«Συλλογικές διαπραγματεύσεις στη Δημόσια Διοίκηση 
κ.λπ.». 

7. Τις διατάξεις του π.δ. 129/2010 (ΦΕΚ 222/τ.Α7 
27-12-2010) «Οργανισμός της Περιφέρειας Θεσσαλίας». 

δ.Τις διατάξειςτου άρθρου 20 ν. 4354/2015 (ΦΕΚ 176/ 
τ.Α'/Τ 6-12-2015), «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

9. Την υπ' αριθμ. 56/2014 απόφαση του Πολυμελούς 
Πρωτοδικείου Λάρισας, όπωςτροποποιήθηκε με την υπ’ 
αριθμ. 68/14 όμοια απόφαση με τις οποίες ανακηρύχθη¬ 
καν ο Περιφερειάρχης, οι Αντιπεριφερειάρχεςτων Περι¬ 
φερειακών Ενοτήτων και οι Περιφερειακοί Σύμβουλοι 
της Περιφέρειας Θεσσαλίας για την περίοδο 2014-2019. 

10. Τις διατάξειςτου άρθρου 15 παρ. 3Γ του ν. 2592/ 
1998. 

11. Την αριθ. 3179/35220/9-3-2016 (ΦΕΚ 754/τ.Β7 
21-3-2016) απόφαση του Γενικού Γραμματέα Αποκε¬ 
ντρωμένης Διοίκησης, «Περί καθορισμού ωραρίου 
εργασίας σε 24ωρη βάση καθώς και κατά τις Κυριακές 
και εξαιρέσιμες ημέρες των υπαλλήλων της Περιφέρει¬ 
ας Θεσσαλίας» και τη διόρθωση σφάλματος στο ΦΕΚ 
4322/τ. Β730.12.2016. 

12. Την υπ' αριθμ. 1448/2016 (Πρακτικό 42728-12-2016) 
απόφαση Οικονομικής Επιτροπής (ΑΔΑ: 6ΛΒ07ΛΡ-Ι97) 
Έγκριση δέσμευσης πίστωσης για την πληρωμή δαπά¬ 
νης για την υπερωριακή απασχόληση Τμ. Περ/ντος και 
Υδροοικονομίας Π.Ε. Λάρισας της Δ/νσης Περιβάλλοντος 
και Χωρικού σχεδιασμού Περιφέρειας Θεσσαλίας για το 
έτος 2017. 

13. Την υπ' αριθ. 3026/19-6-2017 (α/α 1523 και ΑΔΑ: 
ΩΠΘΓ7ΛΡ-7ΨΤ) απόφαση έγκρισης δέσμευσης πίστω¬ 
σης ύψους 3.500 € του ΚΑΕ 01.073.051 1.01 και δέσμευ¬ 
ση πίστωσης ύψους 3.500€του ΚΑΕ 01.073.0512.01 του 
προϋπολογισμού εξόδων του έτους 2017 της Περιφέ¬ 
ρειας Θεσσαλίας. 

14. Τις έκτακτες και αυξημένες υπηρεσιακές ανάγκες 
του Τμήματος Περιβάλλοντος και Υδροοικονομίας Π.Ε. 
Λάρισας της Δ/νσης Περιβάλλοντος και Χωρικού Σχεδια- 
σμού της Περιφέρειας Θεσσαλίας, για την αντιμετώπιση 
των οποίων θα απασχοληθεί το προσωπικό της ανωτέρω 
υπηρεσίας πέραν του κανονικού ωραρίου εργασίας τους. 

15. Το γεγονός ότι κατά το έτος 2017 από το προσωπικό 
που υπηρετεί στοΤμήμα Περιβάλλοντος και Υδροοικονο- 
μίας Π.Ε. Λάρισας της Δ/νσης Περιβάλλοντος και Χωρικού 

Σχεδιασμού Περιφέρειας Θεσσαλίας επτά (7) υπάλληλοι 
απαιτείται να εργάζονται υπερωριακά για κάλυψη επει- 
γουσών υπηρεσιακών αναγκών και κατά τις Κυριακές, 
εξαιρέσιμες ημέρες καθώς και κατά τις νυχτερινές ώρες 
εργασίμων, Κυριακών και εξαιρέσιμων, αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση κατά τις απογευματινές ώρες και κατά τις νυ¬ 
χτερινές ώρες των εργάσιμων, και Κυριακές και εξαιρέ¬ 
σιμες ημέρες, επτά (7) υπαλλήλων που υπηρετούν στο 
Τμήμα Περιβάλλοντος και Υδροοικονομίας Π.Ε. Λάρισας 
της Περιφέρειας Θεσσαλίας για το Β 1 Εξάμηνο του έτους 
2017, λόγω κάλυψης αυξημένων υπηρεσιακών αναγκών. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες και κατά τις νυχτερινές ώρες των 
εργάσιμων, και Κυριακές και εξαιρέσιμες ημέρες για το 
Β' εξάμηνο του έτους 2017, για επτά (7) υπαλλήλους που 
υπηρετούν στο Τμήμα Περιβάλλοντος και Υδροοικονομί- 
ας Π.Ε. Λάρισαςτης Δ/νσης Περιβάλλοντος και Χωρικού 
Σχεδιασμού Περιφέρειας Θεσσαλίας, ως κατωτέρω: 

Υπερωρίες: 

Επτά (7) υπάλληλοι με είκοσι (20) ώρες το μήνα για έξι 
(6) μήνες = 7X20X6 = 840 ώρες. 

Νυχτερινά: 

Επτά (7) υπάλληλοι με δέκα έξι (16) ώρες το μήνα για 
έξι (6) μήνες = 7X16X6 = 672 ώρες. 

Κυριακές - Εξαιρέσιμα: 

Επτά (7) υπάλληλοι με δέκα έξι (16) ώρες το μήνα για 
έξι (6) μήνες = 7X16X6 = 672 ώρες. 

Η κατανομή των ωρών στους απασχολούμενους 
υπαλλήλους θα γίνει με απόφαση μας, ανάλογα με τις 
εκάστοτε παρουσιάζοντες ανάγκες και το ύψος των εγ¬ 
γεγραμμένων σχετικών πιστώσεων στον προϋπολογισμό 
του έτους 2017. 

Η δαπάνη, η οποία ανέρχεται στο ποσό των 7.000 ευρώ 
για το Β' εξάμηνο του έτους 2017, θα καλυφθεί από πι¬ 
στώσεις του προϋπολογισμού οικονομικού έτους 2017, 
του φορέα 073 και των ΚΑΕ 0511 και 0512. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής απασχόλησης ορί¬ 
ζεται ο ΠροϊστάμενοςτουΤμήματος Περιβάλλοντος και 
Υδροοικονομίας Π.Ε. Λάρισας της Δ/νσης Περιβάλλοντος 
και Χωρικού Σχεδιασμού της Περιφέρειας Θεσσαλίας. 
Η απόφαση αυτή να δημοσιευθεί στην Εφημερίδα της 
Κυβέρνησης, τεύχος Β', σύμφωνα με τις διατάξεις του 
άρθρου 20 ν. 4354/2015 (ΦΕΚ176/τ.Α'/16-12-2015), κάθε 
προγενέστερη όμοια απόφαση παύει να ισχύει. 

Η απόφαση αυτή, που ισχύει από τη δημοσίευσή της, 
να δημοσιευθεί στην Εφημερίδα της Κυβερνήσεως. 

Λάρισα, 22 Ιουνίου 2017 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 


Αριθμ. 8294/2699 (4) 

Καθιέρωση υπερωριακής απογευματινής εργα¬ 
σίας σε υπαλλήλους του Δήμου Μακρακώμης για 
το Β' εξάμηνο του έτους 2017. 

Ο ΔΗΜΑΡΧΟΣ ΜΑΚΡΑΚΩΜΗΣ 

Έχοντας υπόψη: 


1. Την περίπτωση δ της παραγράφου 1 του άρθρου 58 
του ν. 3852/2010. 

2. Τα άρθρα 48 και 49 του ν. 3584/2007. 

3. Το άρθρο 20 του ν. 4354/2015. 

4. Τ ην υπ' αρ. πρωτ. 2/31029/ΔΕΠ/06-05-2016 εγκύκλιο 
του Υπουργείου Οικονομικών σχετικά με την παροχή 
οδηγιών για την εφαρμογή των διατάξεων του Κεφα¬ 
λαίου Β του ν. 4354/2015 (176/τ.Α'). 

5. Την υπ' αρ. πρωτ. 7923/2552/15-06-2017 βεβαί¬ 
ωση της Οικονομικής Υπηρεσίας του Δήμου μας περί 
ύπαρξης πιστώσεων στον προϋπολογισμό του Δήμου 
οικονομικού έτους 2017 για την δαπάνη αποζημίωσης 
υπερωριακής εργασίας. 

6. Την αρ. 10222/1999/2011 απόφαση της Γενικής 
Γραμματέως Αποκεντρωμένης Διοίκησης Θεσσαλίας - 
Στερεός Ελλάδας περί ανάθεσης καθηκόντων Ληξιάρχου 
σε υπαλλήλουςτου Δήμου Μακρακώμης (ΦΕΚ 229/τ.Γ7 
2011 ). 

7. Την αρ. 45/2011 απόφαση του Δημάρχου Μακρα¬ 
κώμης περί ανάθεσης τήρησης των πρακτικών του 
Δημοτικού Συμβουλίου σε υπαλλήλους του Δήμου Μα¬ 
κρακώμης. 

8. Τις έκτακτες και επείγουσες υπηρεσιακές ανάγκες 
καθώς και τις ανάγκες εύρυθμης λειτουργίας των υπη¬ 
ρεσιών του Δήμου και εξυπηρέτησης των δημοτών, 
δεδομένης της μεγάλης πλέον γεωγραφικής έκτασης 
του Καλλικρατικού Δήμου Μακρακώμης, αναφορικά με 
α) την εκτέλεση των εργασιών του Ληξιαρχείου σε ώρες 
πέραν του κανονικού ωραρίου εργασίας, β) την τήρη¬ 
ση των πρακτικών των συνεδριάσεων του Δημοτικού 
Συμβουλίου που πραγματοποιούνται πάντοτε πέραν 
του κανονικού ωραρίου εργασίας, γ) την αποκατάστα¬ 
ση έκτακτων βλαβών στα δίκτυα ύδρευσης, άρδευσης, 
αποχέτευσης και στα αντλιοστάσια των Δημοτικών και 
Τοπικών Κοινοτήτων του Δήμου, δ) την αποκατάσταση 
έκτακτων βλαβών στο δίκτυο ηλεκτροφωτισμού του 
Δήμου καθώς και ε) την έγκαιρη αποκομιδή των απορ¬ 
ριμμάτων και τον καθαρισμό των κοινόχρηστων χώρων, 
ειδικά κατά τις περιόδους όπου σημειώνεται αύξηση της 
τουριστικής κίνησης, που σε συνδυασμό με τον περιορι¬ 
σμένο αριθμό εργατοτεχνικού προσωπικού επιβάλουν 
την απασχόληση του προσωπικού που υπηρετεί στην 
Υπηρεσία Ύδρευσης, Αποχέτευσης και Άρδευσης, στην 
Υπηρεσία Ηλεκτρομηχανολογικών Έργων και Ενέργειας 
καθώς και στην Υπηρεσία Καθαριότητας, Συντήρησης 
Πρασίνου και Ανακύκλωσης αντίστοιχα σε ώρες πέραν 
του κανονικού ωραρίου εργασίας, αποφασίζουμε: 

Τ ην καθιέρωση μηνιαίας υπερωριακής απογευματινής 
εργασίας με αμοιβή από την δημοσίευση της παρούσας 
για το Β' εξάμηνο του έτους 2017 και έως είκοσι (20) ώρες 
ανά μήνα και ανά υπάλληλο για παροχή εργασίας πέραν 
του κανονικού ωραρίου εργασίας ως εξής: 

Α. Για το Ληξιαρχείο: 

1. σε τρεις (3) μόνιμους υπαλλήλους, κατηγορίας ΔΕ, 
κλάδου Διοικητικού. 

Β. Για το Δημοτικό Συμβούλιο: 

1. σε έναν (1) μόνιμο υπάλληλο, κατηγορίας ΔΕ, κλά¬ 
δου Διοικητικού, 

2. σε έναν (1) μόνιμο υπάλληλο, κατηγορίας ΔΕ, κλά¬ 
δου Διοικητικού - Λογιστικού. 

Γ. Για την Υπηρεσία Ύδρευσης, Αποχέτευσης και Άρ¬ 
δευσης: 

1. σε δύο (2) μόνιμους υπαλλήλους, κατηγορίας ΔΕ, 
κλάδου Τεχνιτών Υδραυλικών, 

2. σε έναν (1) μόνιμο υπάλληλο, κατηγορίας ΔΕ, κλά¬ 
δου Χειριστών Μηχανημάτων Έργου. 

3. σε έναν (1) μόνιμο υπάλληλο, κατηγορίας ΥΕ, κλάδου 
Εργατών Ύδρευσης. 

Δ. Για την Υπηρεσία Ηλεκτρομηχανολογικών Έργων 
και Ενέργειας: 

1. σε έναν (1) υπάλληλο Ι.Δ.Α.Χ., κατηγορίας ΔΕ, ειδι¬ 
κότητας Ηλεκτρολόγων. 

Ε. Για την Υπηρεσία Καθαριότητας, Συντήρησης Πρα¬ 
σίνου και Ανακύκλωσης: 

1. σε έναν (1) μόνιμο υπάλληλο, κατηγορίας ΔΕ, κλά¬ 
δου Οδηγών, 

2. σε έναν (1) υπάλληλο Ι.Δ.Α.Χ., κατηγορίας ΔΕ, ειδι¬ 
κότητας Οδηγών, 

3. σε έναν (1) υπάλληλο Ι.Δ.Α.Χ., κατηγορίας ΔΕ, ειδι¬ 
κότητας Οδηγών Απορριμματοφόρου, 

4. σε έναν (1) μόνιμο υπάλληλο, κατηγορίας ΥΕ, κλάδου 
Εργατών Καθαριότητας, 

5. σε έναν (1) υπάλληλο Ι.Δ.Α.Χ., κατηγορίας ΥΕ, ειδι¬ 
κότητας Εργατών Καθαριότητας. 

Για την δαπάνη που προκαλείται από την ως άνω υπε- 
ρωριακή εργασία είναι εγγεγραμμένες οι παρακάτω πι¬ 
στώσεις στους αντίστοιχους Κ.Α. των εξόδων του προ¬ 
ϋπολογισμού του οικονομικού έτους 2017 του Δήμου 
Μακρακώμης: 

Κ.Α. 10-6012.002 πίστωση € 3.454,00 για αμοιβές λη- 
ξιάρχων Κ.Α. 10-6012.003 πίστωση € 574,80 για αμοιβές 
πρακτικογράφων. 

Κ.Α. 25-6012 πίστωση € 2.000,00 για αποζημίωση 
υπερωριακής εργασίας μονίμων υπαλλήλων Υπηρεσιών 
Ύδρευσης - Άρδευσης - Αποχέτευσης. 

Κ.Α. 20-6012 πίστωση € 500,00 για αποζημίωση υπε- 
ρωριακής εργασίας μονίμων υπαλλήλων Υπηρεσιών 
Καθαριότητας και ηλεκτροφωτισμού. 

Κ.Α. 20-6022 πίστωση € 500,00 για αποζημίωση υπε- 
ρωριακής εργασίας υπαλλήλων με σύμβαση αορίστου 
χρόνου Υπηρεσιών Καθαριότητας και ηλεκτροφωτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπερχειάδα, 23 Ιουνίου 2017 

Ο Δήμαρχος 

ΕΥΘΥΜΙΟΣ ΠΑΠΑΕΥΘΥΜΙΟΥ 


Αριθμ. 640 _ (5) 

Καθιέρωση υπερωριακής απασχόλησης Διοικη¬ 
τικών Υπαλλήλων Ι.Δ.Α.Χ. της Εταιρείας Προστα¬ 
σίας Ανηλίκων Πειραιά για το διάστημα από Ιού¬ 
λιο εώς Δεκέμβριο 2017. 

Ο ΠΡΟΕΔΡΟΣ Δ.Σ. 

ΕΤΑΙΡΕΙΑΣ ΠΡΟΣΤΑΣΙΑΣ ΑΝΗΛΙΚΩΝ ΠΕΙΡΑΙΑ 


1 .Το Φ.Ε.Κ. 449/27-12-1940, περί ίδρυσης των εταιρει¬ 
ών προστασίας ανηλίκων. 

2. Το Φ.Ε.Κ. 537/11-10-16, περί ορισμού του Προέδρου 
και μελών του Διοικητικού Συμβουλίου της Εταιρείας 
Προστασίας Ανηλίκων. 

3. Την απόφαση της 18ης τακτικής Συνεδρίασης στις 
09-11 -2016 του Δ.Σ. της Ε.Π.Α.Π., Θέμα 1 °, περί συγκρό¬ 
τησης του νέου Δ.Σ. και ανάληψη αρμοδιοτήτων τους. 

4. Του εγκεκριμένου από 13-10-1988 Εσωτερικού κα¬ 
νονισμού λειτουργίας και αρμοδιοτήτων του Διοικητικού 
Συμβουλίου της Ε.Π.Α.Π. 

5. Το Φ.Ε.Κ. 26/τ. Α709-02-2007, άρθρο 29, του Κώδικα 
Κατάστασης Δημοσίων πολιτικών διοικητικών υπαλλή¬ 
λων και υπαλλήλων Ν.Π.Δ.Δ. 

δ.Τον. 4354/2015, περί Μισθολογικών ρυθμίσεων των 
υπαλλήλων του Δημοσίου, των Οργανισμών Τοπικής Αυ¬ 
τοδιοίκησης (Ο.Τ.Α.) πρώτου και δεύτερου βαθμού, των 
Νομικών Προσώπων Δημοσίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ.), Φ.ΕΚ. 176/16-12-2015, άρθρο 20, που 
αφορά αποζημιώσεις για υπερωριακή εργασία. 

7. Την έγκριση του Προϋπολογισμού 2017 της εταιρεί¬ 
ας (αρ. πρωτ. 77409/30-12-2016, ΑΔΑ: ΨΦΖΤΩ-74Ε), από 
την αρμόδια υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, στον οποίο 
υπάρχουν οι αντίστοιχοι ΚΑΕ για τις ανάλογες πιστώσεις: 
στον ΚΑΕ 261 που αφορά αποζημίωση για υπερωριακή 
εργασία με διαθέσιμο υπόλοιπο 2.449,46 ευρώ και στον 
ΚΑΕ 263 που αφορά αμοιβή για εργασία κατά τις εξαι¬ 
ρέσιμες ημέρες με διαθέσιμο υπόλοιπο 1.508,00 ευρώ. 

8. Την έγκριση της ανωτέρω καθιέρωσης από το Δ.Σ. 
της εταιρείας στην 5η τακτική του συνεδρίαση στις 
23-06-2017, Θέμα 1°της Προ Ημερήσιας Διάταξης. 

9. Τις ανάγκες της υπηρεσίας λόγω έλλειψης προσω¬ 
πικού, αποφασίζουμε: 

Την καθιέρωση υπερωριακής απασχόλησης δύο υπαλ¬ 
λήλων Ι.Δ.Α.Χ., για το δεύτερο εξάμηνο του 2017 ως εξής: 

Αριθμός υπηρετούντων υπαλλήλων: 

Δ.Ε. Διοικητικού - Λογιστικού: 2. 

Απογευματινές από 6η πρωινή μέχρι 22η ώρα: 

έως 120 ώρες έκαστος. 

Κυριακές και αργίες από 6η πρωινή μέχρι 22η ώρα: 

έως 96 ώρες έκαστος. 

- Σύνολο υπερωριών των δύο υπαλλήλων 240 ώρες 
και Κυριακών 192 ώρες. 

- Η παρούσα αποτελεί πρόβλεψη για την κάλυψη των 
αναγκών της υπηρεσίας. 

- Οι ώρες που προβλέπονται ανά υπάλληλο είναι ίσες 
με τα όρια που θέτουν οι σχετικές διατάξεις και ο αριθ¬ 
μός των δεδουλευμένων ωρών των υπαλλήλων θα βε¬ 
βαιώνεται με Υπηρεσιακό Σημείωμα της Προϊσταμένης 
Διεύθυνσης της εταιρείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιουνίου 2017 
Ο Πρόεδρος Δ.Σ. 


ΝΙΚΟΛΑΟΣ ΠΟΙΜΕΝΙΔΗΣ 


Έχοντας υπόψη: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2386/14.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























